и толи́къ и́мать ми́ръ ко всѣ́мъ єли́къ нижѐ рещѝ возмо́жнѡ є́сть, не къ человѣ́кѡмъ же то́кмѡ, но и къ бг҃у: и бж҃ія бо повелѣ́нія исполня́етъ, я̀же поуча́ютъ, да со всѣ́ми ми́ръ имѣ́ти бу́демъ, и испра́вимъ та́кѡ, житіѐ на́ше, є́же дру́гъ ко дру́гу бы́ти смире́ннымъ: и́стиннѣ бо смире́нный, пре́жде всегѡ̀ пече́тся ѡ то́мъ, ка́кѡ бы ни єди́наго ѡби́дѣти, па́че же ѡби́дѣтися хо́щетъ